Renavo eglė

Renavo eglė (Storoji eglė) – išskirtinio storio kamieną turinti eglė, laikoma storiausia Lietuvoje. Ji auga Mažeikių rajone, Renavo kaime, apie 250 m į vakarus nuo kelio . Paskelbta valstybės saugomu botaniniu gamtos paveldo objektu 1960 m., priskirta prie respublikinės reikšmės paminklų 1987 m., įrašyta į Valstybės saugomų gamtos paveldo objektų sąrašą 2005 m. Saugomų teritorijų valstybės kadastras. Renavo eglė (storiausia Lietuvos eglė) stvk.lt/map

Renavo eglė ošia Renavo dvaro parke, Varduvos dešiniajame krante (100 m nuo pėsčiųjų tilto).  Medis aptvertas, pastatyta informacinė lenta. 1983 m. vasarą iškirsti aplinkui eglę augę mažaverčiai medžiai. Apsaugos zona apie paminklą sudaryta iš penkių metrų pločio juostos, kurios plotas 95 kv.m. 1994 m. eglę apniko kinivarpos – žievėgraužiai tipografai. Šalia augusios eglės nudžiūvo ir 1999 m. buvo nupjautos, tačiau šis gamtos paminklas puolimą atlaikė, nors medyje liko daugybė vabalų išgraužtų skylių, sakotakių liekanų.

Iki 2009 m. storiausia Lietuvos egle laikyta Gelgaudiškio miško eglė, tačiau buvo išbraukta kaip sunykęs valstybės saugomas gamtos paveldo objektas. Ji nudžiūvo, o dėl keliamo pavojaus buvo ir nupjauta.Gelgaudiškio žmonės atsisveikino su storiausia Lietuvos egle lrytas.lt 2010-03-22.  Jos apimties būta 3,35 m, aukščio – 43 m, tikslus amžius iki nudžiūvimo (suskaičiavus kamieno rieves po nukirtimo) – 155 metai.

2022 m. duomenimis, po Renavo eglės storiausia išlieka Plokščių miško eglė (Plungės raj.), kurios kamieno apimtis 3,87 m.

 Duomenys 

 aukštis – 36,5 m 
 kamieno apimtis 1,3 m aukštyje –  3,93 m 
 tūris – 18 ktm
 spėjamas amžius – 150 metų
 medžio rūšis – paprastoji eglė (Picea abies (L.) H.Karst.)

 Įdomiausia Lietuvos eglė 

Valstybinė saugomų teritorijų tarnyba 2024 m. gruodžio mėn. organizavo balsavimą, kur žmonės išrinko Renavo eglę Lietuvos įdomiausia saugoma egle iš 5 valstybės saugomų eglių, iš kurių kitos 4:Įdomiausia saugoma egle pripažinta Renavo žaliaskarė am.lrv.lt 2024-12-20
 Noriūnų miško eglė –  aukščiausia Lietuvos eglė, auganti Balkasodžio valstybiniame botaniniame draustinyje,
 Eglės Sesės – įdomios savo forma, augančios Gražutės regioniniame parke,
 Eglė Boba – įdomi savo kamieno forma, auganti Žemaitijos nacionaliniame parke,
 Peršokšnos piramidinė eglė – įspūdingos trikampės lajos eglė, auganti Labanoro regioniniame parke.

 Šaltiniai 

 Nuorodos 


 Įspūdingiausios Lietuvos eglės (lrytas.lt) 
 Žurnalas „Miškai“: išskirtiniausių Lietuvos medžių dešimtukas
 Paminkliniai medžiai Lietuvoje 

Kategorija:Lietuvos gamtos paveldo objektai
Kategorija:Mažeikių rajono paveldas
Kategorija:Renavas